**Forslag til OCC generalforsamling den 29 november 2021**

Stilles af: Mogens Kert, John Zangenberg, Birger Bülow og Øyvind Fagerstrand

**1. GF dagsorden**

Pkt 7) "Behandling af indkomne forslag", flyttes frem som pkt 5, så GF reelt kan træffe beslutninger, der kan få indflydelse på budgettet. Dette er i øvrigt en ændring, der burde gennemføres til hver generalforsamling.

Aktion: John Zangenberg har kontaktet dirigent Svend Falk Rønne, der forstår ønsket og vil imødekomme dette.

**2. Bortvisning af medlem**

*Afstemning på GF:*

A) GF tager afstand fra den proces bestyrelsen, via "forretningsudvalget" har gennemført i denne sag.

B) GF pålægger bestyrelsen at lave et oplæg til "etiske retningslinjer", der som minimum sikrer overholdelse af vedtægterne og at medlemmer ikke alene bortvises på baggrund af udokumenterede anklager.

Oplæg skal godkendes på næste GF eller tidligere om muligt.

Baggrund for bortvisningssag:

I år blev et medlem desværre bortvist af bestyrelsens forretningsudvalg, efter anklager om uterlig opførelse af en nu tidligere ansat køkken pige.

Bortvisning skete uden forudgående samtale, hvilket er i strid med vedtægterne. Til trods for to vidner der frifandt anklagede, og meget ihærdig opbakning fra flere medlemmer på at få omstødt afgørelse var dette ikke muligt.

Forretningsudvalget har rådført sig med DIF, der har anbefalet bortvisning, grundet et arbejdsgiveransvar overfor pigebarnet. I kontakten til DIF udleverede forretningsudvalget iøvrigt anklagedes navn og brød dermed tavshedspligten og persondataloven.

Denne praksis beder vi GF om at sige fra overfor. Hovedprincipperne i dansk ret er, at man er uskyldig indtil det modsatte måtte være fastslået ved upåankelig dom.

Vi ønsker ikke, at et medlem kan bortvises, som følge af eventuelle falske eller korrekte anklager før sagen er afgjort.

Det er urimeligt at medlemmer ikke har nogen form for beskyttelse og opbakning fra klubben i sådanne meget prekære og dybt ulykkelige situationer som denne sag, hvor medlemmet føler sig dømt på forhånd.

Bestyrelsen bedes udarbejde et oplæg til etiske retningslinjer, der beskytter medlemmer, ansatte og eventuelle andre relevante stakeholders.

Oplæg skal vedtages på næste GF i 2022 eller tidligere om muligt.

**3. Klubhus**

*Afstemning på GF:*

A) GF pålægger bestyrelsen, at værksted flyttes ud af klubhus tilbage til udhus.

B) GF pålægger bestyrelsen at, der nedsættes et klubhusudvalg, der arbejder med at konkretisere forslag til, hvad nuværende værkstedsrum skal bruges til, samt om øvrige rum eventuelt bør inddrages i en ny indretningsplan for klubhuset.

Baggrund for indstilling:

Værksted nedlægges og flyttes ud i udhuset, som er klubbens tidligere værksted.

Der udarbejdes forslag til hvad værkstedsrum skal bruges til i fremtiden.

Skal der eksempelvis etableres en hyggelig cykel lounge/rytter stue med sofa arrangement, hyggelig belysning, cykel kunst plakater, sofabord mv. Eller skal det fungere, som før det blev indrettet som værksted?

Klubhusudvalg vil samtidigt se på mulig opgradering af det store forsamlingsrum, og om motionsrum mv kan eller bør inddrages i en fremtidig plan for indretning af klubhuset.

GF opfordres til at stemme for, at der først udarbejdes forslag af et klubhusudvalg, der inddrager eventuelle forslag fra medlemmer.

Medlemmer orienteres om "finale forslag" forud for udførelsen.

**4. Klubtøj**

*Afstemning på GF:*

A) GF pålægger medlemmer, at de ikke selvstændig må gøre brug af klubbens logo og navn på eget produceret tøj.

B) GF pålægger tøjudvalg at arbejde stringent med at vores logo og ikke mindst navn, så det fremtræder mere synligt og ensartet på klubtøj.

C) GF pålægger bestyrelsen at der udarbejdes en plan, der sikrer flere skifter til nyt tøj, når der er nye sponsorer via en bedre tilskudsordning.

D) GF opfordrer bestyrelsen til, at der tilstræbes at sponsoraftaler løber i flere år (2-3 år) af hensyn til et ønske om, at der ikke skal skiftes så hyppigt klubtøj som i dag.

Baggrund og ønsker til klubtøj:

Retningslinjer for klubtøj strammes op, således at navn og logo anvendes stringent og tydeligere fremgår af tøjet.

Det er ikke tilladt at gøre brug af klub logo mv andre steder end på klubbens officielle klubtøj.

Egen produktioner stoppes hermed.

Der introduceres en tilskudsordning til køb af ét sæt sommer- og vintersæt tøj mhp at få nye kollektioner med sponsorer hurtigere ud på landevejen.

Samtidig forsøges der, at lave længere aftaler med sponsorer, gerne 2-3 år, således at de bliver promoveret bedre og længere. Tilsvarende behøver medlemmer ikke at skifte tøj en eller to gange årligt. Det er dyrt og ressource spild.

**5. Regnskabet**

*Afstemning på GF:*

Bestyrelsen pålægges at levere et mere udspecificeret regnskab, som beskrevet i forslaget til GF, der blandt andet bør indeholde:

- Regnskab for til den årlige klubtur

- Regnskab for "kantinedrift", rengøring og vedligehold

- Lønomkostningerne til trænere per hold

- Specificering af "sociale arrangementer"

Baggrund for forslag:

Klubbens regnskab har i en årerække været meget summarisk, hvor der ikke oplyses om de mange aktiviteter, vi bruger vores penge på. Som eksempel bør den årlige klubtur fremgå som en selvstændig aktivitet. Ligeledes oplysninger om den samlede "kantinedrift", rengøring og vedligehold, trænerlønninger for hvert hold der har træner, tilskud til cykeltøj mv.

De bedste hilsner

John, Mugge, Birger, Niels-Erik og Øyvind

Note: Hans-Jørgen Guldbrandsen er medunderskriver af pkt. 3 “Klubhus”

Charlottenlund, 14. november 2021